Nõukogu määrus (EÜ) nr 825/2004,

26. aprill 2004,

millega muudetakse nõukogu määrust (EÜ) nr 2042/2000 Jaapanist pärinevate telekaamerasüsteemide impordi suhtes lõpliku dumpinguvastane tollimaksu kehtestamise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed [1] (algmäärus),

võttes arvesse komisjoni ettepanekut, mis esitati pärast konsulteerimist nõuandekomiteega,

ning arvestades järgmist:

A. EELMISED MENETLUSED

(1) Nõukogu kehtestas määrusega (EÜ) nr 1015/94 [2] lõpliku dumpinguvastase tollimaksu Jaapanist pärinevate telekaamerasüsteemide impordi suhtes;

(2) määruse nr 1015/94 artikli 1 lõike 3 punktis e jättis nõukogu dumpinguvastase tollimaksu reguleerimisalast selgesti välja kõnealuse määruse lisas (edaspidi "lisa") loetletud erialaseks kasutamiseks mõeldud kõrgekvaliteedilised kaamerasüsteemid, mis oma tehniliste omaduste poolest kuuluvad nimetatud määruse artikli 1 lõikes 2 esitatud tootemääratluse alla, kuid mida ei saa käsitada telekaamerasüsteemidena;

(3) oktoobris 1995 muutis nõukogu määrust (EÜ) nr 1015/94 määrusega (EÜ) nr 2474/95 [3] eelkõige samasuguse toote määratluse osas ja teatavate erialaseks kasutuseks mõeldud kaamerasüsteemide osas, mis selgesõnaliselt vabastati lõplikust dumpinguvastasest tollimaksust;

(4) oktoobris 1997 muutis nõukogu määrusega (EÜ) nr 1952/97 [4] lõpliku dumpinguvastase tollimaksu määrasid kahe äriühingu, s.o Sony Corporation'i ja Ikegami Tsushinki Co, Ltd puhul kooskõlas määruse (EÜ) nr 384/96 artikliga 12. Peale selle jättis nõukogu dumpinguvastase tollimaksu reguleerimisalast välja teatud uued erialaseks kasutuseks mõeldud kaamerasüsteemid, lisades need lisasse;

(5) jaanuaris 1999 ja 2000 muutis nõukogu määrustega (EÜ) nr 193/1999 [5] ja (EÜ) 176/2000 määrust (EÜ) nr 1015/94, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

(6) septembris 2000 kinnitas nõukogu määrusega (EÜ) nr 2042/2000 [6] lõplikud dumpinguvastased tollimaksud, mis olid kehtestatud määrusega (EÜ) nr 1015/94 kooskõlas algmääruse artikli 11 lõikega 2;

(7) jaanuaris 2001 ja mais 2001 muutis nõukogu määrusega (EÜ) nr 198/2001 [7] ja (EÜ) 951/2001 [8] määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

(8) septembris 2001 kinnitas nõukogu määrusega (EÜ) nr 1900/2001 [9] algmääruse artikli 11 lõike 3 kohase vahepealse läbivaatamise alusel lõpliku dumpinguvastase tollimaksu määra eksportivale tootjale Hitachi Denshi Ltd;

(9) septembris 2002 muutis nõukogu määrusega (EÜ) nr 1696/2002 viimati määrust (EÜ) nr 2042/2000, lisades lisasse teatavad erialaseks kasutamiseks mõeldud kaamerasüsteemide ajakohastatud mudelid ja jättes need välja lõpliku dumpinguvastase tollimaksu reguleerimisalast.

B. UUSI ERIALASEKS KASUTAMISEKS MÕELDUD KAAMERASÜSTEEMIDE MUDELEID KÄSITLEV UURIMINE

1. Menetluskord

(10) Kolm Jaapani eksportivat tootjat, nimelt Sony Corporation (edaspidi "Sony"), Ikegami Tsushinki Co Ltd (edaspidi "Ikegami") ja Matsushita teatasid komisjonile, et soovivad tuua ühenduse turule erialaseks kasutamiseks mõeldud kaamerasüsteemide uued mudelid ja taotlesid kõnealuste uute süsteemide, sh nende lisaseadmete, lisamist lisasse ja seega nende vabastamist dumpinguvastaste tollimaksude reguleerimisalast.

(11) Komisjon teavitas sellest ühenduse tööstust ja alustas uurimist, et välja selgitada, kas kõnealused tooted kuuluvad dumpinguvastaste tollimaksude rakendusalasse ja kas määruse (EÜ) nr 2042/2000 artikliosa tuleks vastavalt muuta.

2. Uuritavad mudelid

(12) Tollimaksust vabastamise taotlus esitati järgmiste vajalike tehniliste andmetega varustatud kaamerasüsteemide mudelite kohta:

i) Sony:

- kaamera kaugjuhtimispult RM-M7E

ii) Ikegami:

- kaamerakere HDL-20,

- kaamerakere MKC-501,

- kaamerakere MKC-501B;

iii) Matsushita:

- kaamerakere AW-E650,

- kaamerakere AW-E655,

- kaamerakere AW-E750.

Kõik ülaltoodud mudelid esitati kas videoturul erialaseks kasutuseks mõeldud kaamerasüsteemide osana või juba dumpinguvastase meetme rakendusalast välja jäetud erialaseks kasutuseks mõeldud kaamerate ajakohastatud mudelitena.

3. Tulemused

(13) Komisjon viis läbi tehnilise kontrolli. Analüüsi tulemustest selgus, et ülaltoodud mudeleid ei saa liigitada teleülekande- või telekaamerasüsteemideks.

i) Kaugjuhtimispult RM-M7E (Sony), kaamerakered AW-E650, AW-E655 ja AW-E750 (Matsushita)

(14) Leiti, et kaugjuhtimispult RM-M7E (Sony), kaamerakered AW-E650, AW-E655 ja AW-E750 (Matsushita) kuuluvad määruse (EÜ) nr 2024/2000 artikli 1 lõike 3 punktis e loetletud erialaseks kasutuseks mõeldud kaamerasüsteemide alla ja seega tuleks need lisada lisasse, et need lõpliku tollimaksu rakendusalast välja jätta.

(15) Kooskõlas ühenduse institutsioonides kehtestatud korraga tuleks kõik ülaltoodud mudelid vabastada tollimaksust alates kuupäevast, mil komisjoni talitustele esitati asjakohane taotlus tollimaksust vabastamise kohta. Kõik järgmiste kaamerate mudelid, mis on imporditud alltoodud kuupäevadel või hiljem, tuleks vabastada tollimaksust:

Sony:

- kaamera kaugjuhtimispult RM-M7E, 6. august 2002;

Matsushita:

- kaamerakere AW-E650, 30. oktoober 2003,

- kaamerakere AW-E655, 30. oktoober 2003,

- kaamerakere AW-E750, 30. oktoober 2003.

ii) kaamerakered MKC-501 ja MKC-501B (Ikegami)

(16) Leiti, et kaameramudel MKC-501 ja selle ajakohastatud mudel MKC-501B olid ette nähtud spetsiaalselt tööstus- ja meditsiinialaseks kasutuseks. Need mudelid kuuluvad Ikegami meditsiiniliste kaamerate seeriasse ja on spetsiaalselt kavandatud meditsiinivallas kasutamiseks. Seetõttu on kaamerakere spetsiifilise disainiga ja seda ei saa kasutada ilma sobiva kaamera juhtpuldita. Seda ei saa ühendada pildinäidikuga. C-ühendus sobib vaid tööstuslikele objektiividele, mikroskoopidele ja endoskoopidele, mis tähendab, et see ühendus ei sobi teleobjektiividele. Samuti on ülalmainitud mudelid kaetud antibakteriaalse värviga, mis on mõeldud just meditsiinilises keskkonnas kasutamiseks. Seetõttu otsustati mudel MKC-501 ja selle ajakohastatud mudel MKC-501B määruse 2042/2000 artikli 1 lõike 3 punkti d alusel tollimaksust vabastada.

(17) Kuna mõlemad kaameramudelid kuuluvad määruse (EÜ) nr 2042/2000 artikli 1 lõike 3 punkti d alla, vabastatakse need lõplikust dumpinguvastasest tollimaksust vaatamata sellele, milline on nende importimise kuupäev.

iii) kaamerakere HDL-20 (Ikegami)

(18) Leiti, et kaamerakere HDL-20 ei vasta määruse (EÜ) nr 2042/2000 artikli 1 lõike 3 tootekirjeldusele. Kaamerakerel on ainult kaks andurit (2/3 tolli), kuid määruse (EÜ) nr 2042/2000 artikli 1 lõike 3 kohaselt peab kaamerakerel olema "kolm või enam andurit". Seetõttu leiti, et ülalmainitud kaameratüüp ei vasta tootekirjeldusele ega kuulu dumpinguvastase tollimaksu rakendusalasse ning kaameratüübi tollimaksust vabastamiseks ei pea seda eraldi lisasse lisama.

4. Huvitatud poolte teavitamine ja järeldused

(19) Komisjon teavitas ühenduse tootjaid ja telekaamerasüsteemide eksportijaid tehtud järeldustest ja andis neile võimaluse esitada oma seisukohad. Kõik pooled olid komisjoni järeldustega nõus.

(20) Ülaltoodut arvesse võttes tuleks määrust (EÜ) nr 2042/2000 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2042/2000 lisa asendatakse käesoleva määruse lisaga.

Artikkel 2

1. Käesolev määrus jõustub järgmisel päeval pärast selle avaldamist Euroopa Liidu Teatajas.

2. Käesolevat määrust kohaldatakse järgmiste eksportivate tootjate järgmistele ühendusse imporditavatele mudelitele:

a) Sony Corporation, alates 6. augustist 2002:

- kaamera kaugjuhtimispult RM-M7E

b) Matsushita, alates 30. oktoobrist 2003:

- kaamerakere AW-E650,

- kaamerakere AW-E655,

- kaamerakere AW-E750.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 26. aprill 2004

Nõukogu nimel

eesistuja

B. Cowen

[1] EÜT L 56, 6.3.1996, lk 1. Määrust on viimati muudetud määrusega (EÜ) nr 461/2004 (ELT L 77, 13.3.2004, lk 12).

[2] ELT L 111, 30.4.1994, lk 106. Määrus viimati muudetud määrusega (EÜ) nr 176/2000 (ELT L 22, 27.1.2000, lk 29).

[3] EÜT L 255, 25.10.1995, lk 11.

[4] EÜT L 276, 9.10.1997, lk 20.

[5] EÜT L 22, 29.1.1999, lk 10.

[6] EÜT L 244, 29.9.2000, lk 38. Määrust on viimati muudetud määrusega (EÜ) nr 1696/2002 (EÜT L 259, 27.9.2002, lk 1).

[7] EÜT L 30, 1.2.2001, lk 1.

[8] EÜT L 134, 17.5.2001, lk 18.

[9] EÜT L 261, 29.9.2001, lk 3.

--------------------------------------------------

LISA

LISA

Meetmete kohaldamisest vabastatud erialaseks kasutamiseks mõeldud kaamerasüsteemid, mida ei kasutata telekaamerasüsteemidena (teleülekandeks)

Ettevõtte nimi | Kaamerakered | Pildinäidik | Kaamera juhtpult | Peapaneel | Peajuhtseade [1] | Kaamera adapterid |

Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP [2] DXC-D35PH [2] DXC-D35PL [2] DXC-D35PK [2] DXC-D35WSPL [2] DSR-135PL [2] | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE [2] DXF-801CE [2] | CCU-M3P CCU-M5P CCU-M7P CUU-M5AP [2] | RM-M7G RM-M7E [2] | - | CA-325P CA-325AP CA-325B CA-327P CA-537P CA-511 CA-512P CA-513 VCT-U14 [2] |

Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 [2] HC-400 W [2] HDL-37E HDL-10 HDL-40 | VF15-21/22 VF-4523 VF15-39 VF15-46 [2] VF5040 [2] VF5040 W [2] | MA-200/230 MA-200 A [2] MA-400 [2] CCU-37 CCU-10 | RCU-240 RCU-390 [2] RCU-400 [2] RCU-240 A | - | CA-340 CA-300 CA-230 CA-390 CA-400 [2] CA-450 [2] |

Hitachi | HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA [2] V-21 [2] V-21 W [2] | GM-51 [2] | RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2 A [2] RC-Z21 A [2] RU-Z3 [2] RC-Z3 [2] | - | - | CA-Z1HB CA-C10 CA-C10SP CA-C10SJA CA-C10M CA-C10B CA-Z1 A [2] CA-Z31 [2] CA-Z32 [2] CA-ZD1 [2] |

Matsushita | WV-F700 WV-F700 A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE [1] WV-F-565HE AW-F575HE AW-E600 AW-E800 AW-E800 A AW-E650 AW-E655 AW-E750 | WV-VF65BE WV-VF40E WV-VF39E WV-VF65BE [1] WV-VF40E [1] WV-VF42E WV-VF65B AW-VF80 | WV-RC700/B WV-RC700/G WV-RC700 A/B WV-RC700 A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E [1] WV-CB700AE [1] WV-RC700/B [1] WV-RC700/G [1] WV-RC700 A/B [1] WV-RC700 A/G [1] WV-RC550/G WV-RC550/B WV-RC700 A WV-CB700 A WV-RC550 WV-CB550 AW-RP501 AW-RP505 | - | - | WV-AD700SE WV-AD700ASE WV-AD700ME WV-AD250E WV-AD500E [1] AW-AD500AE AW-AD700BSE |

JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE [2] VF-P550WE [2] | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | - | - | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |

| KY-D29WECH [2] | | OTV-SX 2 | | | |

Olympus | MAJ-387N MAJ-387I | | OTV-S5 OTV-S6 | | | |

Camera OTV-SX |

[1] Nimetatakse ka peahäälestusseadmeks (MSU) või peajuhtpaneeliks (MCP).

[2] Mudelid on vabastatud meetmete kohaldamisest seetõttu, et vastavaid triaksiaalsüsteeme ega -adaptereid EÜ turul ei müüda.

--------------------------------------------------